danish-foundation-models/faroese-dynaword huggingface dataset:
Føroyar, U-23 landsliðið í hondbólti hjá monnum
U-23 landsliðið í hondbóltið hjá Føroyum spældi seg í finaluna í EHF Challenge Trophy kapping í Írlandi. Venjarar hjá U-23 landsliðnum hjá Føroyum eru Kári Nielsen og Dia Midjord.

Bartal Torkilson Kamban, málverji, Neistin

Hanus Andrias Kristiansen, málverji, H71

Jóannes Prestá, StÍF

Rógvi Sørensen, H71

Dánjal Tórgarð, H71

Høgni Klein Olsen, Skanderborg

Jóhan á Plógv Hansen, Skanderborg

Andrias Nielsen, Neistin

Niklas Reginsson, KÍF

Rúni Joensen, KÍF

Hans Eli Sigurdbjørnson, KÍF

Tony Weyhe, KÍF

Tummas Pauli Hanusarson, Ajax København

Joen Pauli Høgnesen, VÍF

Bjarti Hansen, VÍF

Rúni Fossdal, VÍF




 * Heimasíðan hjá Hondbóltsamandi Føroya
Jedward
John Paul Henry Daniel Richard Grimes og Edward Peter Anthony Kevin Patrick Grimes (føddir 16. oktober 1991 í Dublin, Írland) eru ein írsk poppduo. Teir eru eineggjaðir tvíburðar og framføra undir navninum Jedward.

John og Edward Grimes, vanliga nevndir Jedward, blivu kendir á fyrsta sinni, tá teir luttóku í sangkappingini X-Factor í Onglandi í 2009. Teir vóru til upptøkuroynd í Glasgow. Teir endaðu á einum sættaplássi í kappingini.

Jedward luttóku til írsku kappingina um at sleppa við til Eurovision í 2011. Teir framførdu ein av fimm sangum í kappingini um at umboða Írland í Týsklandi við sanginum "Lipstick". Hin 11. februar 2011 vunnu teir ta írsku tónleikakappingina. Hin 12. mai framførdi Jedward í seinnu hálvfinaluni í Dusseldorf, og fingu nokk av atkvøðum til at koma við til sjálva finaluna, sum var hildin 14. mai. Teir endaðu á einum áttandaplássi av øllum londunum sum luttóku. Tað var besta plaseringin hjá Írlandi síðan ár 2000.
Snákur
Snákur (danskt - snog, latín - Natrix natrix el. Tropidonotus natrix) er eitt slag av (eiturleysari) slangu. Snákurin er eyðkendur av teim gulu blettunum hann hevur í nakkanum. Snákurin er vanligur í Danmark og í meginpartinum av Europa.

Snákurin heldur mest til í vátlendi ella í námindi av bóndagørðum, í køstum har hann verpur egg síni. Snákur verpur millum 20 og 40 egg í juni/juli mánað.

Størsti snákur ið er fangaður í Danmark máldi 132 cm, men miðalstøddin er uml. 100 cm fyri kvennsnákin ið er størri enn kallsnákurin.
Høggormur
Høggormur (danskt - hugorm, latín - Vipera berus) er eitt lítð slag av eiturslangu. Høggormur er einasta eiturslanga ið livur í Norðurlondum.

Eins og aðrar slangur framleiðir høggormur egg, men hann hevur eggini í sær inntil tey verða klakt. Seint á sumri leggur honin 5-7 livandi ungar.

Hannurin verður uml. 55 cm til longdar, meðan honin kann gerast uml. 104 cm.
Kumpass
Ein kumpass er eitt mátitól, sum við einari nál vísir móti magnetiska Norðpólinum, sum ikki er tann sami sum veruligi Norðpólurin. Skip og bátar hava nýtt kumpass til navigatión, síðan tólið varð uppfunnið.

Kumpassin vísir allar ættirnar. Á føroyskum eita ættirnar:
 * Norður (Norðan)
 * Landnyrðingur norðan
 * Landnyrðingur
 * Landnyrðingur eystan
 * Eystur (Eystan)
 * Landsynningur eystan
 * Landsynningur
 * Landsynningur sunnan
 * Suður (Sunnan)
 * Útsynningur sunnan
 * Útsynningur
 * Útsynningur vestan
 * Vestur (Vestan)
 * Útnyrðingur vestan
 * Útnyrðingur
 * Útnyrðingur norðan
Lars Olsen
Lars Christian Olsen (føddur 2. februar 1961 í Glostrup, Danmark) er fyrrverandi landsliðsleikari og landsliðsvenjari hjá Føroyum síðan november 2011. Lars leikti 84 A-landsdystir fyri Danmark og skoraði 4 mál í tíðarskeiðnum 1986-1996. Lars hevur leikt við donsku fótbóltsfeløgunum Køge og Brøndby, og við turkiska Trabzonspor, við belgiska R.F.C. Seraing og sveisiska FC Basel. Við Brøndby vann hann danska meistaraheitið fleiri ferðir, og í 1988 vann hann heiðurin Ársins spælari. Hann hevur verið venjari og hjálparvenjari hjá fleiri ymiskum liðum hjá Brøndby, venjari hjá Randers FC, sum hann tvær ferðir flutti upp við frá 1. deild til Superligaina. Seinnu ferðina vann hann heiðurin Ársins Venjari 2006.
Útnorðurráðið
Útnorðurráðið er eitt Tingmannaráð, ið tey trý londini í útnyrðingshorninum av Norðuratlanshavinum Føroyar, Ísland og Grønland eru limir í. Árligi ársfundurin er hægsti myndugleiki Útnroðurráðsins. Í 1999 avgørdi ráðið, at upprætta eina bókmentavirðisløn, sum skuldi latast einari bók úr einum av teimum trimum londunum í Útnorði, sum er skrivað til børn og/ella ung. Henda bókmentavirðisløn er á 60.000 kr. og varð fyrstu ferð latin í august 2002. Virðislønin verður latin annað hvørt ár og verður nevnd: Barna- og Ungdómsbókmentavirðisløn Útnorðurráðsins.

Endamálið hjá Útnorðurráðnum er:
 * at samstarva um áhugamálini hjá londunum í útnorðri


 * Saman at varða av tingfeingi og menan í londunum í útnorðri, hjálpa til at menna áhugamál í útnorðri um stjórnir og landsstýri, ikki minst, tá ið álvarsom mál stinga seg upp um, hvussu tilfeingið skal verða skipað, dálkan o.a.


 * Fremja samstarv hjá stjórnum og landsstýrum í útnorðri.


 * At arbeiða saman við Norðurlandaráðnum og vera millumliður í áhugamálum hjá londunum í útnorðri í norðurlendskum samstarvi.


 * Vera millumliður at røkja tingsamstarv


 * Lars Emil Johansen 2015–nú
 * Bill Justinussen 2014–2015
 * Unnur Brá Konráðsdóttir 2013–2014
 * Josef Motzfeldt 2012–2013
 * Kári P. Højgaard 2011–2012
 * Ólína Þorvarðardóttir 2010–2011
 * Josef Motzfeldt 2009–2010
 * Henrik Old 2005–2006
 * Birgir Ármannsson 2004–2005
 * Jonathan Motzfeldt 2003–2004
 * Jógvan á Lakjuni 2002–2003
 * Hjálmar Árnason 2001–2002
 * Ole Lynge 2000–2001
 * Jógvan Durhuus 1999–2000
 * Ísólfur Gylfi Pálmason 1998–1999
 * Jonathan Motzfeldt 1994–1995
 * Lisbeth L. Petersen 1993–1994
 * Steingrímur J. Sigfússon 1992–1993
 * Jonathan Motzfeldt 1991–1992
 * Karin Kjølbro 1990–1991
 * Friðjón Þórðarson 1989–1990
 * Preben Lange 1988–1989
 * Hans Jacob Debes 1987–1988
 * Páll Pétursson 1986–1987



21. Ársfundur Útnorðurráðsins, Ísafjörður, Ísland Formaður: Henrik Old, FO (2005/06)


 * Jonathan Motzfeldt
 * Ruth Heilmann
 * Anthon Frederiksen
 * Doris Jakobsen
 * Ellen Christoffersen
 * Kuupik Kleist


 * Birgir Ármannsson/ frá oktober 2005:
 * Halldór Blöndal,
 * Hjálmar Árnason,
 * Guðrún Ögmundsdóttir,
 * (Kjartan Ólafsson)/ frá oktober 2005: Sigurrós Þorgrímsdóttir,
 * Anna Kristín Gunnarsdóttir og
 * Magnús Þór Hafsteinsson / frá oktober 2005: Sigurjón Þórðarson


 * Henrik Old
 * Alfred Olsen
 * Poul Michelsen
 * Jenis av Rana
 * Kári P. Højgaard
 * Høgni Hoydal

Kári P. Højgaard gjørdist formaður í Útnorðurráðnum í august 2008. Føroya Løgting valdi hesi til limir í Útnorðurráðnum í 2008:


 * Kári P. Højgaard úr Sjálvstýrisflokkinum
 * Andreas Petersen úr Javnaðarflokkinum
 * Poul Michelsen úr Fólkaflokkinum
 * Bergtóra Høgnadóttir Joensen úr Tjóðveldi
 * Magni Laksáfoss úr Sambandsflokkinum
 * Jenis av Rana úr Miðflokkinum




 * Heimasíðan hjá Útnorðurráðnum
Mpiri
Mpiri er eitt føroyskt kór við heimstaði í Keypmannahavn. Kórið varð stovnað í januar 1998.




 * Upp gleðist (2007)
 * Asbest (2003)


 * Mai-mynd (2010) Tarira og Mpiri syngja Knút Olsen
 * Larva Eivør (2010)
 * Koder på snor Valravn (2009)
 * Flóðir av ljósi Kári Bæk (2005)




 * Official Heimasíðan hjá Mpiri
 * Mpiri á MySpace
 * Mpiri á FaceBook
Fleyr
Fleyr er flogbóltsfelag úr Havn. Flogbóltsfelagið varð stovnað í 1977. Felagið hevur lið í bestu kvinnudeildini og bestu mansdeildini. Hesar deildir verða nevndar Eik-ligan. Harumframt hevur felagið lið í 1. og 2. deild hjá monnum og kvinnum, kvinnu- og mansunglingar, gentur og dreingir 16 og 14 ár og kids-volley.

Á aðalfundi felagsins i mars 2011 vóru hesi vald í nevndina:


 * Jan Jakobsen, Formaður


 * Óli G. Samuelsen, Næstformaður


 * Hjørdis Højsted, Skrivari


 * Simona Árnadóttir Rein, nevndarlimur




 * Fleyr.fo, heimasíðan hjá Flogbóltsfelagnum Fleyr.
 * Fleyr á MySpace
 * Fleyr á Facebook
Jacob Vestergaard
Jacob Vestergaard (føddur 7. apríl 1961 á Økrum) er føroyskur politikari, valdur á Føroya Løgting í 2008 og fekk tá flestar atvøður í flokki sínum Fólkaflokkinum. Hann var borgarstjóri í Sumbiar kommunu í tíðarskeiðnum 1. januar 1993 til februar 2003 og so aftur frá 1. januar 2004 og árið út. Hann var formaður í Føroya Kommunufelag 2001–2003. Jacob er útbúgvin løgreglumaður (politistur). Hann var fiskimálaráðharri 17. februar 2003 til 3. februar 2004, innlendismálaráðharri 1. desember 2005 til 23. november 2007. Hann bleiv koyrdur frá eftir at hann hevði flutt Strandfaraskip Landsins til Suðuroyar. Hann var aftur fiskimálaráðharri frá 26. september 2008 til 6. apríl 2011.

á løgtingsvalinum 29. oktober 2011 fekk Jacob 1047 atkvøður, og flokkurin kom aftur í samgongu. Flokkurin fekk eisini fiskivinnumál at umsita. Jacob Vestergaard fekk tó ongan ráðharrasess, tá landsstýrissessirnir vóru býttir, í staðin gjørdist Jákup Mikkelsen fiskimálaráðharri. Trupulleikar vóru við gegni hjá Jákup Mikkelsen, tí hann er svágur ein av størstu reiðarunum í Føroyum, Hanus Hansen. Tað var nógv kjak um ógegni hjá Jákup Mikkelsen í føroysku fjølmiðlunum, og tað endaði við, at løgmaður, Kaj Leo Johannesen segði landsstýrismannin úr starvi hin 15. februar 2012, og seinni sama dag gjørdist tað alment, at Jacob Vestergaard fór at taka við starvinum sum fiskimálaráðharri 16. februar 2012 og røkti hann sessin skeiðið út.

Á løgtingsvalinum 1. september 2015 varð hann afturvaldur við 966 persónligum atkvøðum. Flokkur hansara sat í andstøðu hetta valskeiðið. Á løgtingsvalinum 31. august 2019 varð hann afturvaldur við 783 persónligum atkvøðum og gjørdist aftur fiskimálaráðharri. Hann segði sessin frá sær í desember 2021 fyri at atkvøða í málinum um sammøður og tók síðani sæti á tinginum aftur. Árni Skaale loysti hann av sum fiskimálaráðharra. Á løgtingsvalinum í 2022 varð hann afturvaldur við 362 persónligum atkvøðum.

Á løgtingsvalinum í 2026 varð hann afturvaldur við 553 persónligum atkvøðum, og eftir at nýggj samgonga varð skipað millum Fólkaflokkin, Sambandsflokkin og Javnaðarflokkin, varð hann útnevndur landsstýrismaður í vinnumálum.


 * 1. januar 1993 - februar 2003 Borgarstjóri í Sumbiar kommunu
 * 1. januar 2004 - 31. desember 2004 Borgarstjóri í Sumbiar kommunu
 * 2001 - 2003 Formaður í Føroya Kommunufelag
 * 17. februar 2003 - 2004 Landsstýrismaður í fiskimálum
 * desember 2005 - 23. november 2007 Landsstýrismaður í innlendismálum
 * 19. januar 2008 Fyrstvaldur á lista A til Løgtingsvalið við 870 persónligum atkvøðum, 4. flestar atkvøður av øllum
 * 26. september 2008 - 6. apríl 2011 Landsstýrismaður í fiskimálum, síðstu tríggjar mánaðirnar eisini uttanríkisráðharri
 * 2011 - Varaløgmaður
 * 29. oktober 2011 næstvaldur fyri Fólkaflokkin á løgtingsvalinum við 1.047 persónligum atkvøðum, 5. flestar atkvøður av øllum
 * 2011 - 15. februar 2012 Løgtingsmaður
 * 16. februar 2012 - Landsstýrismaður í fiskimálum




 * Jacob Vestergaard á Norden.org
Hvalbiartunnilin
Hvalbiartunnilin er elsti tunnil í Føroyum. Hann varð liðugt bygdur í 1963. Tunnilin er 1450 metrar langur. Frí hædd er 3,0 metrar, víddin á koyribreytini er 3,3 metrar. Áðrenn tunnilin kom, var onki vegasamband millum bygdirnar Hvalba og Trongisvág/Tvøroyri, fólk gingu tá upp um fjøllini, og tí siga hvalbingar enn, at tey fara upp á Tvøroyri. Tunnilin var eitt stórt frambrot, tá hann kom, men 50 ár seinni er sera stór ónøgd við tunnilin, tí hann ikki hóskar til nútíðar krøv. Í Hvalba er nógv vinnuligt virksemi, og hetta verður darvað av vánaliga tunnilssambandinum. Tunnilin er ov lágur og ov smalur til at vanligir treylarar kunnu koyra ígjøgnum tunnilin. Tað er annars krav frá heilsumyndugleikunum, at fiskur, sum verður virkaður á fiskavirkjum, ikki skal skipast um, men koyrast í kølibingjum beinleiðis av flakavirkinum til sølustaðið. Men í Hvalba ber hetta ikki til, orsakað av gamla tunlinum. Har má fiskurin umskipast, so hann sleppur gjøgnum tunnilin.

Tunnilin verður dagførdur í 2009-12, eftir at kanningar vóru gjørdar í 2007-08. Í 2009-2010 var arbeitt við syðra portaløkinum. Í 2011 verður norðara portaluøkið tryggjað. Talan var um at tryggja loftið við betongi og at vatntryggja økið, hetta varð millum annað gjørt við at leggja dren í loftið.


 * Tunlar í Føroyum
Jakob Sande
Jakob Sande (født 1. desember 1906, død 16. mars 1967) var norskur rithøvundur og skald. Føroyski sangarin og tónaskaldið Hanus G. Johansen hevur gjørt lag til fleiri av yrkingunum hjá Sande og sungið tær inn á fløvu. Hanus og Aldubáran spæla og syngja á fløvuni, sum nevnist "frå leddigen - Jacob Sande-dikt i færøysk tonedrakt. Fløvan varð útgivin í 2006, 100 ár eftir at Jakob Sande varð føddur.


 * 1929 – Svarte næter (Gyldendal, Oslo)
 * 1931 – Storm frå vest (Gyldendal, Oslo)
 * 1933 – Frå Sunnfjord til Rio (Gyldendal, Oslo)
 * 1935 – Straumar i djupet, noveller (Gyldendal, Oslo)
 * 1936 – Villskog (Gyldendal, Oslo)
 * 1943 – Eit herrens vêr, stuttsøgur (Tell forlag, Oslo)
 * 1945 – Guten og grenda (Gyldendal, Oslo)
 * 1946 – Skarlagensnora, stuttsøgur (Gyldendal, Oslo)
 * 1950 – Korn og klunger (Gyldendal, Oslo)
 * 1955 – Sirius (Gyldendal, Oslo)
 * 1961 – Det kveldar på Kobbeskjer (Gyldendal, Oslo)
 * 1992 – Sjømannen Jakob Sande: brev og dikt (Det Norske Samlaget, Oslo)




 * Jakob Sande-selskapet
Ferðaráð Føroya
Ferðaráð Føroya er eitt ráð við seks fólkum, sum hava til uppgávu at ráðgeva føroysku myndugleikunum og at leggja ætlanir fyri, hvussu Føroyar best verða marknaðarførdar. Uppgávurnar hjá Ferðaráði Føroya eru at menna Føroyar sum ferðamannaland og at kunna um og marknaðarføra Føroyar sum ferðamál. Ferðaráðið varð endurstovnað í 2011, eftir at tað varð niðurlagt fyri nøkrum árum síðan, tá Samvit varð sett á stovn. Ferðavinnan hevur hoyrt til ymisk aðalráð. Undir ABC-samgonguni varð Samvit í 2009 lagt undir Uttanríkisráðið. Samvit varð síðani avtikið og tey fólkini sum starvaðust innan ferðavinnu í Samvit komu at starvast í Uttanríkisráðnum. Seinni vóru fleiri teirra uppsøgd, sum partur av sparingum í Uttanríkisráðnum. Føroya Arbeiðsgevarafelag vísti í 2009 á tað óhepna í, at Ferðavinnan liggur undir einum aðalráði, meðan samferðsla, flogferðsla og heilsufrøðiliga økið, sum eru týdningarmikil fyri menningina av ferðavinnuni, vóru verandi undir Vinnumálaráðnum. Tey mæltu til, at øll vinnumál vóru løgd undir eitt aðalráð. Miðflokkurin setti í 2010 fram uppskot um at seta Ferðaráð Føroya á stovn aftur. Í viðmerkingum til uppskotið stendur millum annað, at uppskotið er meinlíkt ''Løgtingslóg nr. 155 frá 20. desember 2001 um Ferðaráð Føroya, ið varð sett úr gildi við Løgtingslóg nr. 113 frá 13. desember 2006 um at seta úr gildi Løgtingslóg um Ferðaráð Føroya''. Lógin um Ferðaráð Føroya kom í gildi 1. oktober 2011.

Landsstýrismaðurin í Vinnumálum Johan Dahl hevur valt seks fólk, sum skulu manna nevndina í Ferðaráði Føroya frá 2011 til 2015. Hesi umboða ferðavinnuna á ymiskum økjum: ferðasmiðir, ferðaflutningsvinnu, gistingarhús- og matstovuvinnu, økisferðavinnufeløg, mentamál og vinnumál.


 * Johannes Jensen, stjóri á Hotel Føroyum, er formaður
 * Anne Sophie Nordendal, leiðari á Vága kunningarstovu umboðar Økisferðavinnufeløgini og Kunningarstovurnar í Føroyum
 * Eyð Matras, sjónleikari, umboðar mentanina í Føroyum
 * Jóhanna Rasmussen, booking manager, Hotel Føroyar
 * Magni Arge, Atlantic Airways
 * Rúni Vang Poulsen, Smyril Line




 * VisitFaroeIslands.com
Varaløgmenn í Føroyum
Varaløgmaður er vanliga ein av landsstýrisfólkunum í Føroyum. Hesin er virkandi løgmaður, tá løgmaður er burturstaddur. Listin niðanfyri er ikki fullfíggjaður.
Listi yvir borgarstjórar í Vágs kommunu
Borgarstjórar í Vági. Niðanfyri sæst yvirlit yvir borgarstjórarnir, sum hava verið í Vágs kommunu síðan 1901. Til 1972 var heitið sóknarstýrisformaður, síðan 1973 hevur heitið verið borgarstjóri.
Ódnir
Ódn er ógvuliga hvassur vindur. Ódn er ringasta veður ein kann hugsað sær. Himmal og hav standa í einum, og fólk mugu taka alt leyst tilfar, sum liggur úti, upp og fáa tað til høldar innandura ella surra tað væl fast. Síðan mugu fólk halda seg innandura, so leingi ódnin leikar í. Harður vindur verður kallaður ódn, tá vindmegin er 12 á Beaufort-talvuni, sum merkir at vindmegin er í minsta lagi 32,8 m/s. Tað er ikki ofta, at slíkar ódnir herja, men tað kemur meir enn so fyri. Í Føroyum er hetta hent fleiri ferðir, t.d. minnast mong fólk sonevndu Jólaódnina, sum herjaði í Føroyum í 1988 og gjørdi sera stóran skaða. Jólaódnin var beint áðrenn jól í 1988. Um kvøldið hin 24. november 2011 rakti aftur ein ódn beint á Føroyar og gjørdi skaða kring alt landið. Normenn nevndu ódnina Berit. Alsamt leika einar 2000 ódnir í ymsa staðni á Jørðini. Tær harðastu ódnirnar hava sjálvar serstaka vindskipan, meðan tær fúka avstað sum ein eind.

Í ávísum støðum á Jørðini, til dømis í Meksikoflógva, eru javnan ódnir av landafrøðiligum viðurskiftum. Tær flestu av ódnunum, sum kykna upp norðanfyri miðkring millum Amerika og Afrika, enda sínar dagar við strendurnar í USA, men onkur heldur leiðina fram norður við strondini til Newfoundland and Labrador í Kanada, og fær hon tá fatur á einum brúgvalagi, mennist hon til eitt djúpt lágtrýst, sum vanliga kemur móti Føroyum og hevur ódnarveður við sær. Ódnarveður kann elva til ræðuligar oyðingar, vindurin verður so ógvusligar, og umframt at bera móru, kava og sand við sær, kann ódnin eisini gera flóðaldu. Flóðaldan er tann mest oyðandi megin í ódnarveðri. Lufttrýstið fellur brádliga í miðjari ódnini, og sýgur sjógvin at sær. Samstundis melur stormurin í lingur um flóðalduna, og ger hana størri. Flóðaldan, ein múrur av sjógvi, fer við ódnini, og rennur hon á land, verður stórskaði.
Johanna TG 326
Johanna TG 326 er ein slupp, sum er heimahoyrandi í Vági. Tað er Felagið Johanna TG 326, sum eigur sluppina. Ábyrgdarpersónur er Gudmund Kárason Jacobsen. Johanna var til fiskiskap fram til 1972. Nú verður sluppin brúkt til styttri og longri leigutúrar bæði í Føroyum og til grannalondini.

Johanna varð smíðað í Rye, Sussex í Suðuronglandi í 1884 á skipasmiðjuni, sum James Collins Hoad átti. Tá nevndist hon Oxfordshire. Fyrsti eigarin varð John William Haylock úr Dulwich í Surrey. Í Oktober 1894 keypti Georg Edv. James Moody, ein stórur reiðari í Grimsby, Oxfordshire, men seldi hana aftur í Desember sama árið til Jákup Dahl, handilsmann í Vági, tá fekk sluppin navnið Johanne. Hetta var fyrsta sluppin, sum Jákup Dahl sjálvur átti. Hann keypti seinni fleiri aðrar sluppir og stovnaði fyritøkuna A/S J. Dahl. Fyritøkan átti yvir 20 sluppir og skonnartir og hevði nógv ymiskt virksemi í Vági, bæði innan fiskiskap, fiskavirking og handil.

Johanna var fiskiskip, men undir seinna heimsbardaga hevði Stóra Bretland stóran tørv á matvørum, eisini á fiski, og tí vóru tað fleiri føroysk fiskiskip, sum løgdu um til flutningsskip. Johanna sigldi til Íslands, har hon fekk ísaðan fisk í lastina, sum hon so førdi til Skotlands. Fiskurin sum føroysku skipini førdu til Stóra Bretlands kom sera væl við hjá bretum. Winston Churchill nevndi eisini føroyingar í einari talu, hann helt eftir kríggið. Hetta nevndi Elin Mortensen, rithøvundur, í sending í útvarpinum hjá Kringvarpinum. Sera nógvir føroyingar lótu lív undir seinna heimsbardaga í mun til fólkatalið. Tað vóru sjómenn, sum vóru við føroyskum fiskiskipum, sum blivu bumbaði av týskum kavbátum ella bumbu flogførum ella sigldu á eina minu. Sluppin Johanna kom tó gjøgnum kríggið uttan at vera rakt av bumbum ella minum.

Johanna varð løgd í 1972 og fór ikki til fiskiskap aftur. Hon lá við kai í Vági til 1980, tá ætlaði eigarin A/S J. Dahl at søkkja hana, men í síðstu løtu varð gjørt av at bjarga sluppini. Í 1981 varð settur á stovn ein grunnur, nevndur Johanna TG 326, sum hevði til endamáls at bjarga sluppina Johannu TG 326 og seta hana í upprunastand, soleiðis at hon kundi verða eitt minni um ta farnu slupptíðina. Tað árið keypti grunnurin Johanna TG 326 sluppina Johannu frá A/S J. Dahl fyri 1 kr. Johanna varð síðan løgd upp á land, har hon skuldi setast í uppruna stand. Sera nógv fólk vóru við í arbeiðnum at seta sluppina í stand, og stuðul var veittur úr øllum landinum. Alt arbeiði var gjørt sjálvboðið í fyrstani. Fólk úr grunninum skipaðu m.a. fyri bingo, fyri at savna pening til tilfar og annað sum kostaði pening. Ein av eldsálunum tá var Ovi Mikkelsen, sáli (doyði í mai 1995). Ein annar vágbingur, sum hevur arbeitt nógv uppá sluppina Johannu, og sum nú er formaður í grunninum, er Gudmund Jacobsen, skipstimbari og eigari av Vágs Skipasmiðju. Johanna verður nú brúkt til ferðavinnu endamál, sum styttri túrar (útferðir), men eisini til leiguferðir í Føroyum og t.d. til Hetlands.


 * www.faergelejet.dk
Akupunktur
Akupunktur er ein alternativur viðgerðarháttur, sum hevur sínar røtur í Kina og í øðrum londum í fjareystri. Tað finnast fleiri sløg av akupunkturi. Klænar nálir verða stungnar í ávís akupunktur punktir á kroppinum. Hetta verður gjørt fyri at fáa javnvág í energirenslinum í kroppinum, sum á kinesiskum málið verður rópt qi, til tess at linna um pínu ella hjálpa sjúkutekin frá kroppinum. Sambært hesum ástøði, so ganga sonevndar meridianir í kroppinum, nakrar ganga frá høvdinum niður í hondina alla armin, aðrar ganga frá høvdinum niður í fótin. Ástøðið sigur so, at orka streymar gjøgnum hesar meridianir, men at tær kunnu gerast typtar/blokkaðar av einari ella aðrari orsøk, og her er tað, at ein akupunktørur kann hjálpa við at seta nálir í nøkur ávís akupunktur punktir, alt eftir hvørji sjúkueyðkenni, ið persónurin hevur. Fleiri læknar nýta eisini nálir at viðgerða við, men ofta eru teir ikki útbúnir innan klassiskan akupunktur. Læknar nýta oftast nálirnar til pínulinnan við at stinga nálina nærindis har ið sjúklingurin hevur pínu. Í Danmark og Føroyum skal kann ein akupunktørur ikki bara fara í holt við at viðgera fólk uttan víðari. Lógin krevur, at hann ella hon hevur samband við ein lækna.
PDF
PDF (Portable Document Format) er ein "opin standard" fíluslag, sum Adobe Systems kom við í 1993. PDF er eitt skjalasnið, ið m.a. varðveitir uppseting og skrift á einum teldutøkum skjali. T.v.s. at líkamikið hvat fyri eitt tól, ið tú letur skjalið upp við, so sær skjalið eins út. Pdf-skjøl kunnu lesast av øllum sum hava tikið niður (downloadað) ein Adobe Reader pdf-lesara, sum er eitt ókeypis forrit. Ein eigur ikki at kunna skriva í pfd skjøl, men tað ber kortini til í ávísum førum. Til hetta krevst serligt forrit t.d. Adobe Acrobat ella Libre Office. Tann, sum velur at brúka PDF-formatið, ger tað ofta fyri at vera vísur í, at fólk ikki fara at broyta nakað í skjalinum.

Tá pdf-skjalið verður gjørt, er møguligt at læsa skjalið á ymiskan hátt, t.d. soleiðis at ikki ber til at viðgera skjalið ella at prenta tað. Brúkarin kann bara gera tað við pdf-skjalið, sum rættindi eru givin til. Sum dømi kann nevnast, at eitt nú Arbeiðsloysisskipanin í Føroyum nýtir pdf-skjal sum umsóknarblað, har fólk kunnu útfylla kravdu teigarnar á internetinum, og síðan skriva tað út og undirskriva tað, fyri síðan at skanna tað inn og senda tað við telduposti. Tað ber ikki til at goyma slík skjøl á telduni. Hesi skjøl verða eisini ofta nýtt til spurnarkanningar á internetinum.

Til tíðir eru pdf-skjøl gjørd við at ljóslesa (skanna) pappír, har t.d. tekstur er á. Slík pdf kunnu ikki viðgerast (redigerast), tí teksturin er at skilja sum ein mynd, sum skannarin hevur avmyndað inn í pdf'in.
Fever (fløga)
Fever er áttandi fløgan hjá avstralsku Kylie Minogue. Plátan varð givin út í oktober 2001 í Stóra Bretlandi og í februar 2002 í USA.


 * 1) "More More More" – 4:40
 * 2) "Love at First Sight" – 3:57
 * 3) "Can't Get You Out of My Head" – 3:49
 * 4) "Fever" – 3:30
 * 5) "Give It to Me" – 2:48
 * 6) "Fragile" – 3:44
 * 7) "Come into My World" – 4:30
 * 8) "In Your Eyes" – 3:18
 * 9) "Dancefloor" – 3:24
 * 10) "Love Affair" – 3:47
 * 11) "Your Love" – 3:47
 * 12) "Burning Up" – 3:59


 * Almenn heimasíða hjá Kylie Minogue
Vung Tau
Vung Tau er ein býur í Vjetnam, høvuðsstaður í Ba Ria-Vung Tau landslutinum. Í 2009 var íbúgvaratalið 296.237. Býarøkið er 140 km2 íroknað 13 forstæðir og ein bygd. Vung Tau er miðdepil fyri oljuídnað í Vjetnam.
Aphrodite (fløga)
Aphrodite er 11. fløgan hjá avstralsku Kylie Minogue. Hon varð givin út í juli 2010.


 * 1) "All the Lovers" – 3:20
 * 2) "Get Outta My Way" – 3:38
 * 3) "Put Your Hands Up (If You Feel Love)" – 3:38
 * 4) "Closer" – 3:10
 * 5) "Everything Is Beautiful" – 3:25
 * 6) "Aphrodite" – 3:45
 * 7) "Illusion" – 3:21
 * 8) "Better than Today" – 3:25
 * 9) "Too Much" – 3:16
 * 10) "Cupid Boy" – 4:26
 * 11) "Looking for an Angel" – 3:50
 * 12) "Can't Beat the Feeling" – 4:10


 * Almenna heimasíðan hjá Kylie Minogue
Skúlin á Argjahamri
Skúlin á Argjahamri (gamli skúlin var nevndur Argja Skúli) er ein nýggjur (2011) skúli á Argjum í Føroyum. Skúlin er ein av fólkaskúlunum í Føroyum og ein av fólkaskúlunum í Tórshavnar kommunu. Skúlin á Argjahamri varð tikin í nýtslu í august 2011. Skúlin er tvísporaður frá 1-9 flokk. Har er eisini frítíðarskúli. Bygningurin er skipaður í fýra eindir, og teir tríggir undirvísingarpartarnir eru í hvør síni eind við felagsøki bæði til lærarar og næmingar. Í tí fjórðu eindini er m.a. dupult fimleikahøll. Skúlastovurnar eru allar á ovastu hæddini. Skúlin á Argjahamri er 7.100 m² til støddar. Skúlaárið 2011/12 ganga 319 næmingar í tilsamans 17 flokkum í Argja skúla. Lærararnir eru 31.

Høvuðsarbeiðstøkuna og projektleiðsluna hevði byggifelagið Articon.
 * MAP arkitektar – tekning og projekteringsleiðslu
 * LBF ráðgevarar – berandi konstruktiónir og el
 * MEL/PBC ráðgevarar – hvs, ventilatión og sprinkling


 * Demich – hvs, ventilatión og sprinkling
 * Install – el
 * Inntakt – takelementir




 * ArgjaSkuli.fo, Heimasíðan hjá Skúlanum á Argjaharmi
StÍF
StÍF er eitt føroyskt ítróttarfelag av Strondum. StÍF er stytting fyri Stranda Ítróttarfelag. Felagið varð stovnað 11. oktober 1942. Felagið er virkið innan hondbólt og kappróður. Fyrr hevur felagið eisini verið virkið innan flogbólt, men tað er dottið niðurfyri. Fyrsta stjórn felagsins var: Carl Andreasen, formaður, Carl Olsen, næstformaður og Hans Jacob Simonsen, kassameistari. Í 1963 heitti felagið á bátsmiðin Niclas í Koltri um at smíða teimum eitt áttamannafar. Báturin fekk navnið Strandingur. Kappróðrarfelagið hevur seinni fingið sítt egna navn, tað nevnist Strálan. Kappróðrarfelagið eigur m.a. 6-mannafarið við sama navni, sum felagið, Strálan.


 * Andras Danielsen, formaður
 * Poli Hansen, næstformaður
 * Jógvan Óli á Fríðriksmørk, nevndarlimur
 * Jústinus Jústinussen, nevndarlimu,
 * Marner Gærdum, nevndarlimur
 * Per Mikkelsen, nevndarlimur




 * Heimasíðan hjá Stranda Ítróttarfelag
Dímunarseyður
Dímunarseyður var seinasti upprunaseyðurin í Føroyum. Hann yvirlivdi sum útilagstur (villur) seyður á Lítlu Dímun tí at oyggin var kongsjørð og ongin festari var. Oyggin var sett til sølu í 1850, og keyptu hvalbingar og sandvíkingar oynna. Nøkur ár seinni avtóku teir frumseyðin, tað sum ikki fekst í rætt varð skotið. Tríggir av hesum seyðum eru á Føroya Fornminnissavni, veðrur, ær og lamb. Slagið var meinlíkt Soay-seyðinum, kanska beinleiðis eftikomari av europeiska frumseyðinum, slagð var smávaksið og svart.


 * Soay-seyður
Soay
Soay (skotskt gæliskt: Soaigh) er ein oyggj í St Kilda oyggjabólkinum við Skotland. Hon er næststørsta oyggin í bólkinum og er 968.000 m² til støddar.

Navnið kemur av norrønum Seyðoy (Sauðey), og er oyggin kend fyri seyðaslagið Soay-seyður.
Soay-seyður
Soay-seyður er eitt upprunaligt seyðaslag (Ovis aries) frá oynni Soay í St Kilda. Slagið er meinlíkt tí nú útdeyða Dímunarseyðinum, og eins og Dímunarseyðurin yvirlivdi tí at oyggin var kongsjørð, so yvirlivdi Soay-seyðurin tí at oyggin var ogn hjá eigaranum (Lensharranum), ikki íbúgvunum, av St Kilda.

Oyggin Soay hevur navn eftir seyðinum Sauðey, sum aftur hevur navn eftir oynni, sostatt merkir 'Soay-seyður' í veruleikanum Seyðoy-seyður.


 * Dímunarseyður
Boreray-seyður
Boreray-seyður er eitt seyðaslag (Ovis aries) frá oynni Boreray í St Kilda. Inntil 1930 varð hetta slagið hildið av íbúgvunum á oynni Hirta eisini, men tá ið Hirta avfólkaðist í 1930, bleiv slagið avtikið har og Soay-seyður settur ístaðin. Boreray-seyður er nú sjáldsamasta seyðaslag í Bretlandi, og telur færri enn 300 áseyðir. Í 1970'unum blivu nakrir Boreray-seyðir fluttir til skotska meginlandið fyri at uppbyggja ein stovn har, men enn er stovnurin á Boreray álitið hjá hesum hótta slagnum.


 * Soay-seyður
Boreray
Boreray (skotskt gæliskt: Boraraigh), av norrønum Borgarey, er ein oyggj í St Kilda oyggjabólkinum við Skotland. Tveir stakkar eru við oynna, Stac an Armin, norðanfyri oynna, er tann hægri 196 metrar høgur, meðan Stac Lee, vestanfyri, er 172 metrar høgur.Farvegur sæst eftir búseting og landbúnað heilt aftur til fyrisøguliga tíð.

Oyggin hevur sjáldsamasta seyðastovnin í Bretlandi, Boreray-seyður ið er eitt hótt slag av skotskum seyði.
Body Language (fløga)
Body Language er níggjunda fløgan hjá avstralsku Kylie Minogue. Hon varð givin út í november 2003.


 * 1) "Slow" – 3:15
 * 2) "Still Standing" – 3:39
 * 3) "Secret (Take You Home)" – 3:17
 * 4) "Promises" – 3:16
 * 5) "Sweet Music" – 4:11
 * 6) "Red Blooded Woman" – 4:21
 * 7) "Chocolate" – 5:00
 * 8) "Obsession" – 3:31
 * 9) "I Feel For You" – 4:19
 * 10) "Someday" – 4:18
 * 11) "Loving Days" – 4:26
 * 12) "After Dark" – 4:10


 * Almenna heimasíðan hjá Kylie Minogue
Daniella Cicarelli
Daniella Cicarelli Lemos (fødd 6. november 1978 í Lavras) er sjónleikari úr Brasil.
IF Elfsborg
Idrottsföreningen Elfsborg er eitt svenskt ítróttarfelag, fyrst og fremtst fótbóltsfelag úr Borås. Felagið varð stovnað tann 26. juni 1904. Elfsborg hevur heimvøll í Borås Arena. Elfsborg leikar í bestu svensku fótbóltsdeildini hjá monnum, Allsvenskan. Felagið spældi fyrstu ferð í Allsvenskan 1. august 1926 í dysti móti Örgryte IS. Síðan var Elfsborg við í bestu svensku fótbóltsdeildini líka til 1954. Felagið hevur vunnið svenska meistaraheitið SM seks ferðir: 1936, 1939, 1940, 1961, 2006 og 2012. Liðini hjá IF Elfsborg spæla í gulum troyggum og sokkum og svørtum shorts.


 * Jörgen Lennartsson (2012–)
 * Magnus Haglund (2004–2011)
 * Anders Grönhagen (2002–2003)
 * Bengt-Arne "B-A" Strömberg (2000-2001)
 * Karl-Gunnar Björklund (1998-1999)
 * Anders Linderoth (1995-1997)
 * Håkan Sandberg (1993-1994)
 * Hans Lindbom (1991-1992)
 * Leif Målberg (aug-okt 1990)
 * Jan Maak (1988-1990)


 * Peter Wettergren
 * Thomas Ahlström




 * IF Elfsborg
 * Guliganerna
Tarnobrzeg
Tarnobrzeg er ein býur í landsynningshorinum á Póllandi, sum hevur umleið 49 000 íbúgvar. Býurin varð grundaður í 1593, tá hann fekk býarrættindi (Magdeburg-rættindi). Býurin liggur við eystara áarbakka av Vistula-ánni, ið er longsta áin í Póllandi.
Szczecin
Szczecin (søguligt navn: Stettin) er ein havnabýur í Póllandi. Býurin hevur fyrr hoyrt til Týskland og Svøríki. Býurin liggur í útnyrðingshorninum á Póllandi, á markinum til Týskland og mitt í søguliga økinum Pommern. Fólkatalið er umleið 408.113 (2014). Í desember 2011 varð EM svimjistevna á stuttbana hildin í Szczecin, har m.a. føroyski Pál Joensen luttók.


 * Szczecin online (pólskt, týskt og enskt)
 * Infoludek (pólskt, týskt og enskt)
 * Stettin alfrøði
 * Stettin-Szczecin
 * Polen-Stettin.dk
Predatión
Predatión er latínska heitið fyri 'interaktiónina' har ein organisma (rovdjórið ella 'predatorin') fangar eina aðra organismu (fongdjórið) til føði.
Amerikanskur bisonur
Amerikanskur visundur ella Amerikanskur bisonur (amerikanskt enskt: Buffalo, frøðiheiti: Bison bison) er eitt grasetandi jóturdýr ið upprunaliga livdi í stórum flokkum á amerikansku preriunum í USA og í Kanada. Núlivandi stovnurin er lítil, men í vøkstri. Fyrr reikaðu visundar í milliónatali í ovurstórum fylgjum á grasfløtunum í t.d. Wyoming og Nebraska. Men fyri einum hundrað árum síðan høvdu niðursetumenn dripið so nógvar, at bara einir 500 vóru eftir á lívi. Nú eru einir 550.000 visundar í náttúrufriðøkjum. Stór fylgi av bisonoksum ganga eisini trygt á biti í Wyoming og Montana. Í Yellowstone National Park liva bæði bisonoksar, úlvar, fjalla-leyvur, grizzly-bjarnir, elgar og nógv onnur.

Um ár 1900 fóru nógvir garðar at ala drápsneyt.


 * Evropeiskur bisonur
Europeiskur bisonur
Europeiskur bisonur ella europeiskur visundur er eitt grasetandi jóturdýr í Europa. Hann varð nærum avoyddur men yvirlivdi í Białowieża skóginum í Eystur Europa.


 * Bisonur
Bisonneyt
Bisonneyt ella bisonoksar er ein bólkur av neytum ið umfatar tvey núlivandi sløg, amerikanskur bisonur og europeiskur bisonur, og fýra útdeyð sløg. Tað natúrliga økið hjá bisonneytinum er prerian. Vit hava eitt slag í Europa, tað europeiska bisonneytið, sum er eitt skógardjór. Tey flestu liva í okkara døgum í skógum heilt har eysturi í Póllandi og har vesturi í Hvítarusslandi.

Bisonneyt eru tey størstu landsúgdjórini í bæði Norður Amerika og Europa. Tey eru plantuetarar og jóturdýr ið liva í bólkum.
Moskusneyt
Moskusneyt ella moskusoksar, eru arktisk jóturdýr ið hvørki eru neyt ella seyðir. Núverandi náttúrliga útbreiðslan er Grønland og Norður Amerika. Fram til síðstu ístíð, livdu moskusneyt eisini í Europa og Asia, og eru moskusneyt slept uppaftur í Siberia og Noregi (haðani tey hava spjatt seg til Svøríkis. Moskuneyt vórðu eisini slept uppaftur á Svalbarði men doyðu útaftur har.
Vesturevropa
Vesturevropa er vestasti partur av Evropa. Londini í Vesturevropa eru Bretsku Oyggjarnar, Frakland, Týskland, Belgia, Luksemburg, Niðurlond, Eysturríki, Sveis, Liktinstein og Monako. Hesi lond eru átøk hvørjum øðrum í landslagi, veðurlagi og livilíkindum. Ígjøgnum londini renna stórar og makar áir, har skip sigla í hópatali, og ímillum áirnar og út um landið er hópur av siglirennum. Meginparturin av Vesturevropa er láglendi. Suðuri í Fraklandi og Týsklandi er tó nakað av fjøllum og háslættum, men tey eru sjáldan hægri enn 1500 m. Láglendið er mest sum alt velt við tíðarhóskandi amboðum. Tann óvelti parturin av lágfjøllunum og láglendinum er vaksin við lyngi, grasi og skógi. Men fram um alt eru hesi lond av heimsins mætastu ídnaðarlondum, tí í jørðini er fullt av jarni, koli og alskyns metalum og ikki sørt av olju, vatn trýtur ikki at framleiða elmegi við, fólkið dugir eisini væl at handfara maskinur og er vant til allan ídnað.
Kjøtetandi plantur
Ein kjøtetandi planta fær tað føði henni tørvar við at fanga og eta kjøt – ikki hestar og leyvur, men smákykt. Kjøtetandi plantur eru ikki so vandamiklar sum tær kanska ljóða. Planturnar veksur ofta har tað ikki eru so nógv tøevni í moldini, og tað er helst tí, hon hevur utviklað seg til kjøtátara.

Fyri at fanga eina flugu ella ein firvaldur, nýta ymsar plantur ymsar framferðarhættir. Plantur sum til dømis heliamphora chimantensis í Venesuela fanga kykt við at rulla bløðini saman. Í bløðunum er ein hyl av sodningarevnum, sum drepa óheppnu kytini. Nakrar fanga fluguna við einari klebrutum evjum. Aðrar brúka smellifellur. Tær eru sum ein opin muður, og tær bíða til offurið setur seg niðurat, so hapsa tær, og kyktið er horvið. Tað er haðani dreparaplanturnar í Hollywood-filmunum fáa sín íblástur. Har finnast eisini kjøtetandi vatnplantur. Tær hava smá hol, sum virka sum dustsúgvarar, ið súgva kyktið inn, beinanvegin tað nertir við. At endans eru plantur, sum noyða offurið inneftir við hárum, til eitt sodningargagn.
Sitting Bull
Sitting Bull (upprunanavn: Tȟatȟaŋka Iyotȟaŋka, orðalýsing: "Sitandi tarvur") var fyrsti indiánarahøvdingin, ið vardi frælsið og rættindini hjá amerikonsku indiánarunum, Sioux. Hann noktaði at leggja seg í skuld til hvíta mannin og fyri ættarfelagar sínar varð hann mettur sum ein heilagur maður, sum dugdi at tosa við dýr og síggja framtíðina. Eftir at hava vunnið bardagan í Little Bighorn í Montana, har flest allir hermennirnir í evropeiska herinum doyðu, vardi frøðin hjá Sioux ikki leingi. Myndugleikarnir sendu túsundtals hermenn til staðið har fleiri ættarbólkar høvdu savnað seg undir stóra høvdinginum, Sitting Bull. Hermennirnir skuldu fáa indiánararnar at geva seg yvir. Men Sitting Bull noktaði at geva seg undir hvíta mannin og hann rýmdi við ættbólkinum til Suðurkanada í 1887. Fýra ár seinni mátti hann tó ásanna, at har kundu tey ikki vera. Tey vóru veik og hungraðu og noyddust at venda heim aftur.

Men enn gjørdi Sitting Bull mótstøðu og at enda bleiv tað nóg mikið fyri teir hvítu. Teir settu saman eitt lið av indiánara-løgreglumonnum. Løgregluliðið fór til húsini hjá Siting Bull og greiddu honum frá, at hann var handtikin. Men Sitting Bull noktaði at stíga á hestin og fara við teimum. Nú hendi alt í senn. Ættfelagar Sitting Bulls vóru í øðini og ein teirra skeyt ein av løgreglumonnunum. Í tí hesin fall, skeyt hann eitt skot í bringuna á Sitting Bull, sum hevnd. Og júst í somu løtu skeyt ein annar løgreglumaður, Red Tomahawk, høvdingan í nakkan, so hann doyði. Hesar óvæntaðu hendingarnar førdu, sum vera man, til stóra ørkymlan og øði, og alt í einum var pallurin broyttur til ein sannan vígvøll. Endin var, at 8 løgreglumenn og 7 indiánarar umframt Sitting Bull, lógu eftirá. Líka til endans stríddist Sitting Bull fyri landi sínum og fyri at verja indiánsku mentanina og lív teirra.
Planet Awards 2011
Planet Awards 2011 varð hildið í hølunum Deep hin 28. desember 2011. Planet Awards er eitt afturvendandi tónleikatiltak í Føroyum, sum Miðlahúsið skipar fyri fyri at heiðra føroyskum tónleikarum.


 * Swangah Dangah - Ársins bólkur
 * Swangah Dangah - Ársins nýggi bólkur
 * Lena Anderssen - Ársins songkvinna
 * Hans Edward Andreasen - Ársins sangari
 * Lena Anderssen - Ársins einstaklingur
 * Lena Anderssen - Ársins útgáva
 * Jákup Eli Joensen – Ársins sangur - Vanja
 * Nicolina av Kamarinum - Planet Herðaklappið 2011




 * Orka
 * Páll Finnur Páll
 * Swangah Dangah
 * GipsyTrain
 * Týr


 * Swangah Dangah
 * Gipsy Train
 * Benjamin
 * Glóð
 * Guðrun og Bartal


 * Lena Anderssen
 * Guðrið Hansdóttir
 * Eivør Pálsdóttir
 * Lisa í Dali
 * Anna Maria Olsen


 * Ævintýraferðin – Snedigt
 * Benjamin – Warmth of the Sun
 * Páll Finnur Páll – Eg drepi meg sjálvan
 * Glóð – Spilt tíð
 * Jákup Eli Joensen – Vanja


 * Lena Anderssen
 * Guðrið Hansdóttir
 * Høgni Reistrup
 * Benjamin
 * Budam


 * Høgni Reistrup
 * Búi Dam
 * Hans Edward Andreasen
 * Líggjas Olsen
 * Benjamin Petersen


 * Guðrið Hansdóttir – Beyond the Grey
 * Lena Anderssen – Letters from the Faroes
 * Swangah Dangah – Belials synir
 * Benjamin – Ghost With Skin
 * Budam – Man


 * Planet Awards 2012
 * Planet Awards 2010
Rosa Parks
Rosa Louise McCauley Parks (fødd 4. februar 1913 í Alabama, USA, deyð 24. oktober 2005 í Detroit, Michigan) var seymikona í einum stórum handli í býnum Montgomery, Alabama, einum av suðurstatunum í Amerika, sum gjørdist fyrimynd fyri stríði fyri borgararættindum.

Um kvøldið tann 1. desember í 1955 stóð hon og bíðaði eftir bussinum, sum hon skuldi koyra heim frá arbeiði við. Parks var móð aftan á ein strævnan arbeiðsdag og var eym í fótunum. Bussurin kom, og hon fór uppí. Við tað at hon var afroamerikanari, fór hon inn aftast í bussin. Tann fremri parturin var bert fyri hvít. Hon setti seg á tann fremsta bonkin í aftara partinum á bussinum, og sat á bonkinum beint aftan fyri fremra partin á bussinum, har tey hvítu áttu at sita. Nógv fólk kom inn í bussin, og nøkur noyddust at standa, bæði afroamerikanarar og hvít. Beint tá ið hon hevði sett seg, segði tann hvíti bussstjórin, at Parks og tríggir aðrir afroamerikanarar noyddust at reisa seg upp og lata tey hvítu, ið stóðu, fáa sessirnar. Hini trý gjørdu eftir boðunum, men Rosa Parks segði nei. Harvið hevði hon brotið gamla lóg og sið í Alabama, og boð vórðu beinanvegin send eftir løgregluni. Hon varð handtikin og førd burtur. Eftir at hava verið kúgað í fleiri hundrað ár, reistust afroamerikanarar til bardaga. Teir vildu kvetta tey bond, ið bundu teir, so at teir kundu bróta seg út úr tí vanvirðisligu tilveru, teir høvdu livað í. Teir vildu ikki longur verða trælkaðir av teimum hvítu, men hava menniskjanslig kor sum borgarar í Sambandsríki Amerika. Tað var eitt stríð, sum allur heimurin í spenningi fylgdi við í, og sum við eitt gjørdi ein mann kendan víða um: Martin Luther King. Afroamerikanarar mótmæltu viðferðini ið Rosa Parks fekk og noktaðu at brúka bussarnir, men gingu í staðin, og eftirsum tað í størstan mun vóru afroamerikanarar, ið brúktu bussarnir, vóru bussfeløgini við at fara á húsagang. Stjórnin noyddist tí at broyta lógina, soleiðis, at afroamerikanarar ikki longur skuldu sita aftast í bussinum og heldur ikki vóru noydd til at geva sítt sitipláss til tey hvítu.


 * Snl.no
Nero
Nero keisari, ið ráddi í Róm frá ár 54 til 68, hevði sera ringt orð á sær. Honum dámdi væl at hyggja at sjónleiki. Og serliga væl dámdi honum at síggja ógvusligar hendingar. Hann læt nógv kristin handtaka, og tey vóru sera illa viðfarin. Fleiri teirra vóru tveitt fyri villini djór og skrædd sundur, meðan onnur vóru brend á báli. Í árinum 64 e.Kr. byrjaði Nero eitt stórt átak at beina fyri teimum kristnu. Ein stórur eldsbruni kyknaði í býnum, og tað eydnaðist keisaranum at fáa fólk at trúgva, at tað vóru tey kristnu, ið høvdu sett eld á. Men hildið verður, at tað var Nero sjálvur, ið hevði birt eldin, tí hann vildi hava meira pláss til nýggjar og stásligar bygningar.
Dávid
Dávid var ein rættvísur og góður kongur í Ísrael. Hann vardi landið og vann nógvar bardagar ímóti øðrum tjóðum. Sjey ár eftir, at hann gjørdist kongur í Júdaríkinum, tók hann ræði yvir øllum Ísrael. Dávid hertók Jerúsalem og bygdi ein múr uttanum býin. Hann gjørdi Jerúsalem til høvuðsstað og flutti ørkina við lógini og teimum 10 boðunum hagar. Hetta varð gjørt við miklum fagnaði, sangi, tónleiki og dansi. Dávid búsettist í Jerúsalem. Hann bygdi sær eina stóra borg. Dávid var kongur í Ísrael í mong ár. Hann vardi landið væl og gjørdi Ísrael til eitt stórt ríki. Dávid doyði, tá hann var 70 ár. Ísraelsfólk minnast hann sum ein góðan og rættvísan kong. Enn í dag syngja tey sálmar hjá honum og tosa um avrik hansara.
Newt Gingrich
Newton Leroy "Newt" Gingrich (føddur Newton Leroy McPherson 17. juni 1943 i Harrisburg, Pennsylvania) er amerikanskur politikari. Newt Gingrich er eitt kent andlit í amerikonskum politikki. Hann kom í Kongressina í 1978 og er valdur tíggju ferðir. Hann var formaður í Umboðsmannatinginum frá 1995 til 1999. Gingrich var við í kappingini um at gerast forsetavalevni hjá republikanarunum í 2012, men mátti lúta fyri Mitt Romney. Gingrich er útbúgvin søgufrøðingur og hevur skrivað fleiri bøkur. Tey seinnu árini hevur hann arbeitt sum politiskur eygleiðari.

Gingrich hevur boðað frá, at um hann verður valdur presidentur, so fer hann at flyta amerikansku sendiharrastovuna í Ísrael til Jerúsalem. Hann hevur eisini sagt: "Minst til, eingin Palestinskur statur hevur nakrantíð verið, vit hava havt eitt uppfunnið palestinskt fólk, sum í veruleikanum eru arábarar og søguliga er partur av arábiska samfelagnum. Tey høvdu møguleikan at búsetast á nógvum øðrum støðum".
Mitt Romney
Willard Mitt Romney (føddur 12. mars 1947 í Detroit, Michigan) er ein amerikanskur politikari. 28. august 2012 varð Romney formliga útnevndur forsetavalevni hjá republikanarunum í USA. 65 ára gamli Romney er mormonur og kendur handilsmaður. Funnist verður ofta at honum fyri at broyta hugsan í heilum. Hann royndi eisini at gerast forsetavalevni hjá republikanarunum í 2008, men máti lúta fyri John McCain.

Tað var á einum veljarafundi í statinum New Hampshire í juni 2011, at Mitt Romney kunngjørdi, at hann hevur hug at royna at sleppa í Hvítu Húsini í 2012. Samstundis kom hann við atfinningum móti Barack Obama, forseta og politikki hansara. Eitt nú fanst hann hvassliga at nýskipanini á heilsuøkinum, og hann lovaði at seta hana úr gildi, verður hann valdur til forseta. "Hann hevur ikki fingið gongd á búskapin aftur, hann hevur ikki steðgað vøkstrinum í teirri almennu umsitingini, og hansara uttanríkispolitikkur hevur ikki verið ein eind", segði Mitt Romney um forsetan. Demokratarnir skuldseta Romney fyri hykl. Teir vísa á, at tá Mitt Romney var guvernørur í statinum Massachusetts frá 2003 til 2007, samtykti staturin eina heilsunýskipan, sum er sera lík teirri nýskipanini, sum Obama fekk meiriluta fyri í 2010.
Justin Bieber
Justin Drew Bieber føddur 1. mars 1994, er ein kanadiskur pop/R&B sangari, sangskrivari og filmstjørna. Bieber bleiv funnin í 2008 av Scooter Braun, sum fann hann í gjøgnum kykmyndir á Youtube, seinni bleiv hann hansara manager. Braun arangeraði ein fund fyri hann við Usher í Atlanta, Georgia, og Usher var skjótur at undirskriva Justin til Raymond Braun Media Group (RBMG) eitt felags Mediuselskap ímillum Usher og Braun, og eina uptakandi kontrakt við island Records tilboði av L.A Reid.

Bieber'sa debut var stakfløvan, "One time", hon varð givin út í 2009 og kom í top 10 í Kanada, og kortlagt í top 30 í fleiri altjóða marknaðum. Hansara debut fløga, "My World", kom í november 2009, og seinni vann fløvan platin í USA. Hann gjørdist tann fyrsti artisturin sum hevði 7 sangir frá einari debut fløgu á hittlista á Billboard Hot 100. Bieber'sa fyrsta studiofløga, "My World 2.0", bleiv útgivin í mars 2010 og debuteraði í top 10 listum í fleiri londum og varð certifisera platin í USA. Síðan kom tað globala top 10 staklagið, "Baby". Musikk kykmyndinin av "Baby" var tað mest vísta og mest umrødda Youtube-video stutt eftir at tað kom út. Bieber fylgdi við í útgávuni av hansara debutfløgu við sínum fyrsta høvuðsnavnaturné. My World Turné, tær remix'aðu fløgurnar. My Worlds Acoustic og Never Say Never- remixini, og 3D film-konsert filmurin, Justin Bieber Never Say Never- sum hevði eitt upplatingar vikuskifti, sum næstan var tað størsta upplatingar vikuskifti fyri ein konsert-film. Bieber útgav sína aðru studiufløgu, "Under the Mistletoe" í november 2011 sum debuteraði sum nummar eitt í Billboard 200.

Bieber er blivin tilnevndur og hevur vunnið eina langa røð av virðislønum. Til dømis vann hann heiðurin Ársins Artistur 2010 á American Music Awards, og bleiv nomineraður sum Besti nýggi artistur og Best Pop Vocal Album í 53rd Grammy Awards. Bieber verður sæddur sum eitt tannáringa idol (fyrimynd).


 * My World 2.0 (2010)
 * Under the Mistletoe (2011)
 * Believe (2012)
 * Believe Acoustic (2013)
 * Journals (EP) (2013)
 * Purpose (2015)
 * Changes (2020)
 * Justice (2021)
Isabela Garcia
Isabela Garcia Costa (fødd 11. juni 1967 í Rio de Janeiro) er sjónleikari úr Brasil.






 * 1976 - Ninguém Segura Essas Mulheres .... Patrícia
 * 1989 - Jardim de Alah
 * 1998 - Como Ser Solteiro .... Mulher do Pequinique
 * 2004 - Home on the Range .... Grace (Brazilian voice dubbing)
 * 2006 - O Amigo Invisível
Ana Beatriz Nogueira
Ana Beatriz Soares Nogueira (fødd 22. oktober 1967 í Rio de Janeiro) er sjónleikari úr Brasil. Í 1987 vann hon Silver Bear for Best Actress á 37th Berlin International Film Festival fyri hennara leiklut í filminum Vera, stjórnað av Sergio Toledo.

Ana Beatriz Nogueira hevur spælt við í hesum filmum:


 * 1984 - Santa Marta Fabril S.A.
 * 1986 - Mania de Querer
 * 1987 - Vera
 * 1988 - O Pagador de Promessas
 * 1989 - Kananga do Japão
 * 1990 - Stelinha
 * 1991 - Matou a Família e Foi ao Cinema (enskt heiti: Killed the Family and Went to the Movie Theater)
 * 1991 - O Sorriso do Lagarto
 * 1991 - Felicidade
 * 1992 - As Noivas de Copacabana
 * 1995 - Jenipapo
 * 1995 - Você Decide
 * 1996 - O Rei do Gado
 * 1997 - Anjo Mau
 * 1999 - Andando nas Nuvens
 * 2000 - Villa-Lobos - Uma Vida de Paixão
 * 2001 - Estrela-Guia
 * 2001 - Copacabana
 * 2002 - Querido Estranho
 * 2002 - Lara
 * 2002 - Poeta de Sete Faces
 * 2003 - A Casa das Sete Mulheres
 * 2003 - Celebridade
 * 2004 - O Diabo a Quatro
 * 2004 - O Vestido
 * 2004 - Sob Nova Direção
 * 2005 - Essas Mulheres
 * 2006 - Mulheres do Brasil
 * 2006 - Bicho do Mato
 * 2008 - Ciranda de Pedra
 * 2009 - Caminho das Índias
 * 2011 - Insensato Coração
 * 2011 - A Vida da Gente
 * 2012 - Salve Jorge